Distrujet e oa bet sal liezimplij Pêr-Jakez Helias Pouldreuzig gant ur pezh mell tan dec’h da noz. Ur gwallzarvoud eo, hervez elfennoù kentañ an enklask. Den ne oa bet gloazet. A-benn nebeut e tistroio 200 bugel d’ar skol ha rankout a reer kaout diskoulmoù evit o degemer, dezho da dapout merenn er preti-kêr staliet er savadur-se. Dec’h da noz e chome un diskoulm da gaout c’hoazh evit a sell ouzh ar burev-votiñ a oa da vezañ staliet er savadur-se disul, da-geñver dilennadeg ar Prezidant.